मेरठ। तीन साल बाद भी चौधरी चरण सिंह विश्वविद्यालय से संबद्ध सेल्फ फाइनेंस एमएड कालेजों में योग्य शिक्षकों की तलाश पूरी नहीं हुई है। इससे सत्र 2012-13 में एडमिशन पर संकट खड़ा हो गया है। विश्वविद्यालय द्वारा कराए गए सत्यापन में 27 सेल्फ फाइनेंस कालेजों में एक भी शिक्षक अनुभव के नियमों पर खरा नहीं उतरा। इस कारण काउंसिलिंग का इंतजार कर रहे करीब तीन हजार अभ्यर्थियों को अभी और इंतजार करना पड़ेगा।